Քեզ համար՝ ամբողջ հմայքով

Քեզ համար՝ ամբողջ հմայքով (հանգըլ՝ 아름다운 그대에게 ― Արըմդաուն Գըդեեգե), հարավկորեական ռոմանտիկ երիտասարդական դպրոցական դորամա (հեռուստասերիալ)։ Գլխավոր դերակատարներն են հարավկորեական f(x) գըրլզ բենդի անդամ Սուլին, ShiNee խմբի անդամ Չոի Մին Հոն և հայտնի դերասան Լի Հյուն Ուն։

Դորաման ճապոնական „Hanazakari no Kimitachi e“ (), առավել հայտնի “Hana-Kimi” մանգայի հեռուստա-ադապտացիան է։ Ռեժիսորն է Ջոնգ Ջի Սանը, սցենարիստը՝ Լի Յունգ Չուլը։ Վերջինս գրել է նաև հանրահայտ «Տղաներ՝ ծաղիկներից գեղեցիկ» դորամայի սցենարը։

Սյուժե 
ԱՄՆ-ում ապրող կորեուհի Գու Ջե Հին հեռուստատեսությամբ տեսնում է թռնող Կանգ Տե Ջունի կատարումը։ Տղայի ճարպկությունն ու տաղանդը հիացնում է աղջկան։ Տղայի հանդեպ հիացմունքը այնքան մեծ է լինում, որ նա խնդրում է ծնողներին իրեն ուղարկել Հարավային Կորեա։ Տղայի հագուստով ու արտաքինով ծպտված՝ Ջե Հին ընդունվում է հատուկ տղաների համար նախատեսված գիշերօթիկ դպրոց, որտեղ և սովորում էր Կանգ Տե Ջունը։ Բայց հենց առաջին օրը նրա գաղտնիքը բացահայտում է դպրոցի բժիշկը։

Աստիճանաբար, շարունակական հետաքրքրությունն ու հիացմունքը վերածվում են մեկ այլ զգացմունքի։ Բայց քանի որ նա ծպտված էր, ստիպված պետք է թաքցներ զգացմունքները։ Տե Ջունը ևս անտարբեր չէ Ջե Հիի նկատմամբ, բայց իր զգացմունքների մասին ոչինչ չի ասում, քանի որ կարծում էր, որ աղջիկը իմանալու դեպքում կարող է վերադառնալ ԱՄՆ։

Կու Չհե Հիին է նաև սիրահարվում իր դասընկեր, հմայիչ և տաղանդավոր ֆուտբոլիստ Չա Ըն Գյոլը։ Նա նույնիսկ չի էլ պատկերացնում, որ Ջե Հին ամենևին էլ տղա չէ։

Դերակատարներ 

 Սուլի ― Գու Ջե Հի
 Չոի Մին Հո ― Կանգ Տե Ջուն 
 Կանգ Չան Հի ― Կանգ Տե Ջուն (երիտասարդ)
 Լի Հյուն Ու ― Չա Ըն Գյոլ 
 Կիմ Ջի Վոն ― Սոլ Հան Նա
 Սո Ջուն Յունգ ― Հա Սունգ Րի
 Հվանգ Կվանք Հի ― Սոնգ Ջոնգ Մին
 Կանգ Հա Նըլ ― Մին Հյոն Ջե
 Յու Մին Կյու ― Ջո Յունգ Ման
 Կիմ Ի Ան ― Նա Չոլ Սու
 Կիմ Տե Յունգ ― Ջանգ Մին Վու
 Կանգ Կյունգ Ջուն ― Բյոնգ Գվանգ Մին	
 Լի Յունգ Ըն ― Լի Սո Ջոնգ	
 Լի Ահ Հյուն ― Ջանգ Սիլ Ջանգ	
 Սոն Վու Ջե Դոկ ― Կանգ Գըն Վուկ
 Լի Հան Վիլ ― Հվանգ Գյե Բոնգ
 Ջուլիեն Կանգ ― Դանիել Դավսոն
 Նամ Ջի Հյեոն ― Հոնգ Դա Հե 	
 Կիմ Վու Բին ― Ջոն Կիմ
 Յու Րա ― Լի Ըն Յոնգ	
 Ջունգ Ըն Ջու ― Հվանգ Բո Հի	
 Սոնգ Սու Ջի ― Սին Մյոնգ Հվա	
 Չոի Ջոնգ Յուն ― Մին Վուկ
 Փակ Տե Սունգ ― Չանգ Յոն

Մեջբերումներ

Վարկանիշ

Տես նաև 
 Տղաներ՝ ծաղիկներից գեղեցիկ
 Ուրախ համբույր (սերիալ)
 Սրտի լարեր (հեռուստասերիալ)
 Ավագ դպրոց. Սիրո ժամանակն է
 Ժառանգները (սերիալ)
 Մինամ, դու գեղեցիկ ես

Ծանոթագրություններ 

Հարավկորեական հեռուստասերիալներ
2012 հեռուստասերիալներ
Կորեերեն հեռուստասերիալներ